rejauldu/bengali-wikipedia huggingface dataset:
এই প্রকল্প পাতাতে ইউক্রেনীয় ভাষার শব্দসমূহের (ব্যক্তিনাম ও স্থাননামের) প্রতিবর্ণীকরণের পদ্ধতি বর্ণিত হয়েছে।  ইউক্রেনীয় ভাষা ইউক্রেন এবং পূর্ব ইউরোপের আরও কিছু দেশে ব্যবহৃত একটি স্লাভীয় ভাষা।   প্রতিবর্ণীকরণ সারণি  ইউক্রেনীয় বর্ণ আ-ধ্ব-ব রূপ  ধ্বনিগত রূপ  সহজবোধ্য বাংলা রূপ  উদাহরণ ও মন্তব্য А а  [a]   আ  Б б  [b]   ব  В в  [ʋ], [w]   ভ/ওয়  Г г  [ɦ]   হ  Ґ ґ  [g]   গ  Д д  [d]   দ  Е е  [ɛ]   এ  Є є  [jɛ]   ইয়ে  Ж ж  [ʒ]   জ  З з  [z]   জ  И и  [ɪ]   ই  І і  [i]   ই  Ї ї  [ji]   য়ি  Й й  [j]   য়  К к  [k]   ক  Л л  [l]   ল  М м  [m]   ম  Н н  [n]   ন  О о  [ɔ]   অ  П п  [p]   প  Р р  [r]   র  С с  [s]   স  Т т  [t]   ত  У у  [u]   উ  Ф ф  [f]   ফ  Х х  [x]   খ  Ц ц  [ʦ]   ৎস  Ч ч  [ʧ]   চ  Ш ш  [ʃ]   শ  Щ щ  [ʃʧ]   শ্চ  Ъ ъ  [ɤ]   অ্য  Ю ю  [ju]   য়ু  Я я  [ja]   য়া  Ь ь  [◌ʲ]   পূর্ববর্তী ব্যঞ্জনের তালব্যীভবনে ব্যবহৃত    ’     পূর্ববর্তী ব্যঞ্জনের অ-তালব্যীভবনে ব্যবহৃত   আরও দেখুন   উইকিপিডিয়া:বাংলা ভাষায় বিদেশী শব্দের প্রতিবর্ণীকরণ  Category:প্রতিবর্ণীকরণ Category:ইউক্রেনীয় ভাষা
ননিন একটি অ্যালিফ্যাটিক হাইড্রোকার্বন, এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। ননিন সাধারণভাবে এলকিন বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।   CH3 -CH2 -CH2 -CH2 -CH2 -CH2 -CH2 -CH= CH2 + Cl2 = CH3 -CH2 -CH2 -CH2 -CH2 -CH2 -CH2 -CHCl-CH2Cl  এটি একটি মুক্ত শিকল অ্যালকিন।  সংকেত  ননিনের রাসায়নিক সংকেতঃ C9H18  ননিনের রাসায়নিক সংকেতঃ CH3 -CH2 -CH2 -CH2 -CH2 -CH2 -CH2 -CH=CH2  উৎস প্রকৃতিতে প্রাপ্ত ননিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা  অংশ থেকে ননিন পাওয়া যায়। করে।উচ্চ মাধ্যমিক রসায়ন, দ্বিতীয় পত্র, হাজারী এবং নাগ।  উচ্চ তাপমাত্রা ও চাপে ননেনকে ভাঙলে ননিন পাওয়া যায়। সেই সাথে কিছু এলকেনও উৎপন্ন হয়।  ননেন---> ননিন + অ্যালকেন  পরীক্ষাগারে প্রস্তুতি  পরীক্ষাগারে অধিক পরিমাণ গাঢ় সালফিউরিক এসিডের সাথে ননানলকে উত্তপ্ত করলে ননিন উৎপন্ন হয়।  CH3 -CH2 -CH2 -CH2 -CH2 -CH2 -CH2 -CH-OH + H2SO4 = CH3 -CH2 -CH2 -CH2 -CH2 -CH2 -CH2 -CH=CH2 + (H2O + H2SO4)  শিল্পোৎপাদন পদ্ধতি শিল্প কারখানায় ননিন উৎপাদনে বেশ কয়েকটি পদ্ধতি অনুসরণ করা হয়। অ্যালকোহল থেকে ননানলকে উচ্চ তাপমাত্রায় এলুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে ননিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে।   ননাইন থেকে লেড এবং বেরিয়াম সালফেট এর উপস্থিতিতে ননাইনএর সাথে হাইড্রোজেন যুক্ত হয়ে ননিন উৎপন্ন করে।  বৈশিষ্ট্য স্বাভাবিক তাপমাত্রায় তরল। ননিন ননেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। ননিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে ননেন তৈরী করে।উচ্চ মাধ্যমিক রসায়ন, দ্বিতীয় পত্র, ড. মোঃ রবিউল ইসলাম, ড. গাজী মোঃ আহসানুল কবীর, ড. মোঃ মনিমুল হক।  আরো পড়ুন  ইথিন  প্রোপিন  বিউটিন  পেন্টিন  হেপ্টিন  হেক্সিন  অক্টিন  ননাইন  ননান্যাল  ব্যবহার  তথ্যসূত্র  বিষয়শ্রেণী:জৈব যৌগ বিষয়শ্রেণী:অ্যালকিন
দেসিয়া ফরওয়ার্ড ব্লক () হল ভারতের তামিলনাড়ু রাজ্যের একটি রাজনৈতিক দল । আরাসকুমার বিটি পার্টির প্রতিষ্ঠাতা সভাপতি, যেখানে এসআর থেভার তামিলনাড়ু রাজ্য ইউনিটের সভাপতি।Business Standard. HC stays police show cause notice to DFB leaderWebindia123. DFB party President detained under Goondas act Webindia123. Forward Bloc Prex booked under Goondas Act Times of India. Caste outfits meet Madurai collector, support Ramadoss চেন্নাইয়ে দলের সদর দপ্তর রয়েছে।Election Commission of India. List of Political Parties and Election Symbols main Notification Dated 10.03.2014  দলটি ২০১৪ সালের ভারতীয় সাধারণ নির্বাচনে চারজন প্রার্থীকে দাঁড় করিয়েছিল, যাদের একসঙ্গে ১৭,৪৭৪ ভোট পাওয়া গেছে।Election Commission of India. Partywise performance and List of Party participated   তথ্যসূত্র   বিষয়শ্রেণী:তামিলনাড়ুর রাজনৈতিক দল
মোঃ আতাবুল্লাহ (জন্ম: ১ নভেম্বর ১৯৬৩) বাংলাদেশ সুপ্রিম কোর্টের হাইকোর্ট বিভাগের একজন বিচারক। পূর্বে তিনি জেলা দায়রা জজ হিসাবে দায়িত্ব পালন করেছেন।   জীবনের প্রথমার্ধ  আতাবুল্লাহ ১৯৬৩ সালের ১ নভেম্বর পূর্ব পাকিস্তানের গাজীপুর জেলার ভানুয়ায় জন্মগ্রহণ করেন। তিনি গাজীপুর ক্যান্টনমেন্ট বোর্ড উচ্চ বিদ্যালয় থেকে এসএসসি এবং ঢাকা কলেজ থেকে এইচএসসি সম্পন্ন করেন। তিনি ঢাকা বিশ্ববিদ্যালয় থেকে যথাক্রমে ১৯৮৫ এবং ১৯৮৭ সালে আইনে স্নাতক ও স্নাতকোত্তর সম্পন্ন করেন।   কর্মজীবন  আতাবুল্লাহ ১৯৮৮ সালের ১৫ ফেব্রুয়ারি সহকারী জজ হিসেবে বাংলাদেশ সিভিল সার্ভিসের বিচার বিভাগীয় শাখায় যোগদান করেন।  আতাবুল্লাহ জুডিশিয়াল অ্যাডমিনিস্ট্রেশন ট্রেনিং ইনস্টিটিউটের উপ-পরিচালক হিসেবে দায়িত্ব পালন করেছেন। তিনি দানিদা-জাতি প্রকল্পের উপ-পরিচালক হিসেবেও কাজ করেছেন।  ২০১৮ সালের নভেম্বরে নরসিংদীর জেলা ও দায়রা জজ আতাবুল্লাহ বাংলাদেশ জাতীয়তাবাদী দলের রাজনীতিবিদ খায়রুল কবির খোকনকে দুটি নাশকতার মামলায় কারাগারে পাঠান।  ঢাকা মহানগর জজ আতাবুল্লাহ পল্লবী থানার বরখাস্তকৃত সহকারী উপ-পরিদর্শক ও তার দুই তথ্যদাতার জামিন আবেদন নাকচ করে তাদের বিরুদ্ধে মাদক মামলায় ফাঁসানোর অভিযোগে দায়ের করা মামলায় তাদের কারাগারে প্রেরণ করেন। ২০২২ সালের ৩১ জুলাই তাকে আরও ১০ জনের সাথে হাইকোর্ট বিভাগের অতিরিক্ত বিচারপতি হিসাবে নিয়োগ দেওয়া হয়। তিনি ও নবনিযুক্ত বিচারপতিরা নিয়োগের পর রাষ্ট্রপতি মোহাম্মদ আবদুল হামিদের সঙ্গে সাক্ষাৎ করেন। সেপ্টেম্বরে, আতাবুল্লাহ এবং বিচারপতি মো. রেজাউল হাসান অপহরণকারী সন্দেহে বাড্ডায় তসলিমা বেগম রেনুকে গণহত্যার বিষয়ে একটি স্বতঃপ্রণোদিত রুল জারি করেন। বেঞ্চ গণহত্যায় জড়িত সকলের দৃষ্টান্তমূলক শাস্তির আহ্বান জানায়।   তথ্যসূত্র   বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী আইনজীবী বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:গাজীপুর জেলার ব্যক্তি বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি
ভাগনরী ভারতে বসবাসকারী একটি হিন্দু বেলুচ সম্প্রদায়। তারা মূলত দক্ষিণ বেলুচিস্তান অঞ্চলের মানুষ। ভারত বিভাগের পরে তারা ভারতে চলে এসেছিল।  ইতিহাস বহু সম্প্রদায়ের মধ্যে যারা কয়েক দশক ধরে মুম্বাইকে তাদের আবাসস্থল বানিয়েছে তাদের মধ্যে একটি সম্প্রদায় হল ভাগনরী। ভাগনরীরা দক্ষিণ বেলুচিস্তানের সমভূমিতে ভাগ শহরের বাসিন্দা ছিল। একটি মুসলিম অধ্যুষিত অঞ্চলে ব্যবসা ও ব্যবসায়িক কর্মকাণ্ডের সাথে জড়িত থাকার কারণে, এই সম্প্রদায়ের অনেকেই ভাল সুযোগের সন্ধানে অন্য অঞ্চলে চলে যায়। তাদের মধ্যে অনেকেই অবিভক্ত ভারতে এসে সিন্ধু এবং পাঞ্জাব সহ বেশ কিছু এলাকায় বসতি স্থাপন করেছিল। অবশেষে ১৮৭০ এর দশকে তারা করাচি শহরে থাকতে শুরু করে। দেশ বিভাজনের পর, তারা ভারতে চলে আসে এবং মুম্বাই ও ভারতের অন্যান্য অংশে বসতি স্থাপন করে। এখন তারা পৃথিবীর অন্যান্য দেশে ভারতীয় অধিবাসী সম্প্রদায় হিসেবে সংযুক্ত আরব আমিরাত, মার্কিন যুক্তরাষ্ট্র, কানাডা এবং অস্ট্রেলিয়ার মত অঞ্চলে ছড়িয়ে পড়েছে।  শ্রী ভাগনরী পঞ্চায়েত শ্রী ভাগনারী পঞ্চায়েত হল ভাগনরী সম্প্রদায়ের সংগঠন। এটির স্থাপনা করেছিলেন তাকান্দাস হেমরাজ কাটারিয়া, যিনি ভাগনরী সম্প্রদায়কে পাকিস্তান থেকে ভারতে চলে আসতে সহায়তা করেছিলেন। তিনি ভাগনরী পরিবার গুলির জন্য মুম্বাইয়ে কাটারিয়া বসতিও তৈরি করেছিলেন। মাহিমের বীর সাভারকর মার্গের সাথে পূর্ব মাতুঙ্গার সংযোগকারী রাস্তাটির নাম তাঁর স্মৃতিতে টিএইচ কাটারিয়া মার্গ রাখা হয়েছে।  সম্প্রদায়ের পঞ্চায়েতের প্রথম নথিভুক্ত ইতিহাস রয়েছে ১৯৩০ সালে। পঞ্চায়েত কাজ করে তাদের সদস্যদের কল্যাণের জন্য, এছাড়াও বৈবাহিক সংযোগ এবং সম্প্রদায়কে একত্রিত করার কাজও তারা করে। সম্প্রদায়ের দ্বারা কথ্য ভাষা হল সারাইকি, এটি পাকিস্তানের একটি সাধারণ উপভাষা। সম্প্রদায়ের প্রবীণ সদস্যরা এই ভাষায় কথা বলেন। অল্পবয়সীরা এটা বুঝতে পারে কিন্তু তারা বেশিরভাগই এই ভাষা বলে না।  জনসংখ্যা সম্প্রদায়টি প্রায় এক হাজার পরিবার নিয়ে গঠিত। তারা মাহিমে, প্রধানত মাহিমের বীর সাভারকর মার্গের কাটারিয়া কলোনিতে থাকে। এটি ১৯৬১ সালে নির্মিত হয়েছিল, একই সঙ্গে মুম্বাইয়ের অন্য অনেক স্থানে তাদের কলোনি স্থাপিত হয়েছিল। ভারত ছাড়াও বিশ্বের অন্যান্য অনেক দেশ, প্রধানত সংযুক্ত আরব আমিরাত, মার্কিন যুক্তরাষ্ট্র, কানাডা, অস্ট্রেলিয়া ইত্যাদি অঞ্চলে তাদের বসতি আছে।  আরও দেখুন  ভারতে বেলুচ জনগণ  বেলুচিস্তানে হিন্দু ধর্ম  তথ্যসূত্র  বহিঃসংযোগ  https://ebhagnaris.in  বিষয়শ্রেণী:ভারতের জাতিগোষ্ঠী বিষয়শ্রেণী:বেলুচ উপজাতি
লা সোসিয়েদাদ দে লা নিয়েভে () জে. এ. বায়োনা পরিচালিত ২০২৩ সালের উরুগুয়েয়ান-স্পেনীয় থ্রিলার চলচ্চিত্র। উরুগুয়েতে ১৯৭২ সালে সংগঠিত আন্দিজ বিমান দুর্ঘটনা নিয়ে পাবলো ভিয়ের্সির রচিত একই নামের বই অবলম্বনে এর চিত্রনাট্য লিখেছেন বায়োনা, বের্নাত ভিলাপ্লানা, জেইমি মার্কেস, ও নিকোলাস কাসারেগো।  ২০২৩ সালের ৯ই সেপ্টেম্বর ৮০তম ভেনিস আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনীয় হয় এবং সেখানে এটি প্রতিযোগিতার বাইরে শাখায় সর্বশেষ চলচ্চিত্র হিসেবে প্রদর্শিত হয়। এটি ২০২৩ সালের ১৩ই ডিসেম্বর উরুগুয়েতে, ১৫ই ডিসেম্বর স্পেনে, এবং ২২শে ডিসেম্বর মার্কিন যুক্তরাষ্ট্রে মুক্তি পায়। এরপর এটি ২০২৪ সালের ৪ঠা জানুয়ারি থেকে নেটফ্লিক্সে স্ট্রিমিং হচ্ছে।  চলচ্চিত্রটি সমাদৃত হয় এবং কয়েকজন সমালোচক এই চলচ্চিত্রকে বায়োনার শ্রেষ্ঠকর্ম বলে অভিহিত করে। ৮১তম গোল্ডেন গ্লোব পুরস্কারে শ্রেষ্ঠ বিদেশি ভাষার চলচ্চিত্র বিভাগে মনোনয়ন লাভ করে এবং ৯৬তম একাডেমি পুরস্কারে শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে স্পেনীয় নিবেদন হিসেবে নির্বাচিত হয়, এবং ডিসেম্বরের ক্ষুদ্রতালিকায় ১৫টি চূড়ান্ত চলচ্চিত্রের একটি ছিল।  আরও দেখুন  শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে ৯৬তম একাডেমি পুরস্কারে নিবেদনের তালিকা  শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য স্পেনীয় নিবেদনের তালিকা  তথ্যসূত্র  বহিঃসংযোগ      বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর নাট্য চলচ্চিত্র বিষয়শ্রেণী:২০২০-এর দশকের উরুগুয়েয়ীয় চলচ্চিত্র বিষয়শ্রেণী:২০২০-এর দশকের চিলীয় চলচ্চিত্র বিষয়শ্রেণী:২০২০-এর দশকের স্পেনীয় চলচ্চিত্র বিষয়শ্রেণী:২০২০-এর দশকের স্পেনীয় ভাষার চলচ্চিত্র বিষয়শ্রেণী:২০২০-এর দশকের দুর্ঘটনা চলচ্চিত্র বিষয়শ্রেণী:উরুগুয়েয়ীয় থ্রিলার চলচ্চিত্র বিষয়শ্রেণী:উরুগুয়েয়ীয় নাট্য চলচ্চিত্র বিষয়শ্রেণী:চিলীয় থ্রিলার চলচ্চিত্র বিষয়শ্রেণী:চিলীয় নাট্য চলচ্চিত্র বিষয়শ্রেণী:স্পেনীয় থ্রিলার চলচ্চিত্র বিষয়শ্রেণী:স্পেনীয় নাট্য চলচ্চিত্র বিষয়শ্রেণী:সত্য ঘটনা অবলম্বনে থ্রিলার চলচ্চিত্র বিষয়শ্রেণী:সত্য ঘটনা অবলম্বনে নাট্য চলচ্চিত্র বিষয়শ্রেণী:সত্য ঘটনা অবলম্বনে স্পেনীয় চলচ্চিত্র বিষয়শ্রেণী:জে. এ. বায়োনা পরিচালিত চলচ্চিত্র বিষয়শ্রেণী:নেটফ্লিক্সের মৌলিক চলচ্চিত্র বিষয়শ্রেণী:নরমাংস ভক্ষণ সম্পর্কে চলচ্চিত্র বিষয়শ্রেণী:মৃত্যু সম্পর্কে চলচ্চিত্র বিষয়শ্রেণী:১৯৭২-এর পটভূমিতে চলচ্চিত্র বিষয়শ্রেণী:চিলির পটভূমিতে চলচ্চিত্র বিষয়শ্রেণী:আর্জেন্টিনায় ধারণকৃত চলচ্চিত্র বিষয়শ্রেণী:চিলিতে ধারণকৃত চলচ্চিত্র বিষয়শ্রেণী:মন্টেভিডিওতে ধারণকৃত চলচ্চিত্র
আশ্চর্য উল্কা () সুবির কুমার মিত্রের দুঃসাহসী টিন‌টিন সিরিজের একটি কমিক বই।    তথ্যসূত্র    বহিঃসংযোগ   The Shooting Star Official Website  The Shooting Star at Tintinologist.org  বিষয়শ্রেণী:১৯৪২-এর বই বিষয়শ্রেণী:টিনটিনের বই বিষয়শ্রেণী:টিনটিন বিষয়শ্রেণী:কমিক বই বিষয়শ্রেণী:উপন্যাসে সুমেরু বিষয়শ্রেণী:১৯৪২-এর গ্রাফিক উপন্যাস বিষয়শ্রেণী:১৯৪০-এর দশকের উপন্যাস বিষয়শ্রেণী:ল্য প্যতি ভাঁতিয়েমে মূলত প্রকাশিত কাজ বিষয়শ্রেণী:সাহিত্য প্রথম সিরিয়াল আকারে প্রকাশিত বিষয়শ্রেণী:মেথুইন প্রকাশনীর বই বিষয়শ্রেণী:বিরুদ্ধ-মার্কিনবাদ
কলম্বো আন্তর্জাতিক বইমেলা শ্রীলঙ্কার কলম্বো শহরের একটি বইমেলা। এটি প্রতি বছরের সেপ্টেম্বর মাসে বন্দরনায়েক স্মৃতি আন্তর্জাতিক সম্মেলন কেন্দ্রে অনুষ্ঠিত হয়। বইমেলাটি শ্রীলঙ্কার বই প্রকাশনী সংস্থার সম্মিলিত গোষ্ঠী শ্রীলঙ্কা বুক পাবলিশার্স অ্যাসোসিয়েশন আয়োজন করে। কলম্বো আন্তর্জাতিক বইমেলা শ্রীলঙ্কার সবচেয়ে বড়ো বইমেলা।   তথ্যসূত্র    বহিঃসংযোগ   শ্রীলঙ্কা বুক পাবলিশার্স অ্যাসোসিয়েশন  ২০২০ সালের বইমেলার তারিখ   বিষয়শ্রেণী:শ্রীলঙ্কার বইমেলা বিষয়শ্রেণী:শ্রীলঙ্কার বার্ষিক অনুষ্ঠান
thumb|লাঙলের প্রথম সংখ্যা। লাঙল হল বিংশ শতাব্দীর প্রথম দিকে কলকাতা থেকে প্রকাশিত একটি বামপন্থী-সাহিত্যিক পত্রিকা। এটি সম্পাদনা করেছেন কাজী নজরুল ইসলাম।   ইতিহাস  লাঙল ১৯২৫ সালের ১৬ ডিসেম্বর প্রকাশনা শুরু করে। লাঙল ছিল কাজী নজরুল ইসলাম সম্পাদিত দ্বিতীয় পত্রিকা, প্রথমটি ছিল ধূমকেতু। এটি ছিল 'শ্রমিক-প্রজা-স্বরাজ-সম্প্রদায়' পার্টির আনুষ্ঠানিক প্রকাশনা। এটি শ্রমিক শ্রেণী সম্পর্কে কবিতা এবং যুগের বিখ্যাত সমাজতন্ত্রী ও কমিউনিস্টদের উপর নিবন্ধ প্রকাশ করেছিল। প্রথম সংখ্যায় পত্রিকাটির পাঁচ হাজার কপি ছাপানো হয়েছিল, যার সবগুলো বিক্রি হয়ে যায়। কাজী নজরুল ইসলামের অনুরোধে রবীন্দ্রনাথ ঠাকুর পত্রিকার জন্য একটি লেখা লিখেছিলেন।  ১৯২৬ সালের ২১ জানুয়ারি  সুভাষচন্দ্র বসুর জন্মবার্ষিকী উপলক্ষে লাঙলের একটি বিশেষ সংখ্যা প্রকাশিত হয়। তাতে তার জীবনী এবং অপ্রকাশিত কয়েকটি চিঠি স্থান পায়। পত্রিকার লেখকদের মধ্যে অন্যতম ছিলেন মুজাফ্ফর আহমেদ ও সৌম্যেন্দ্রনাথ ঠাকুর। সৌম্যেন্দ্রনাথ হিন্দু-মুসলিম ঐক্য সম্পর্কে একটি প্রবন্ধ লিখেছিলেন। ১৯২৬ সালের ১৫ এপ্রিল পত্রিকাটির শেষ সংখ্যা প্রকাশিত হয়।  ২০০১ সালের মে মাসে, নজরুল ইনস্টিটিউট থেকে নজরুলের লাঙল নামে একটি বই প্রকাশিত হয়। কাজী নজরুল ইসলামের শততম জন্মবার্ষিকীতে এটি প্রকাশিত হয়। বইটির লেখক ছিলেন মুহম্মদ নূরুল হুদা।নজরুলের লাঙল, মুহম্মদ নূরুল হুদা সম্পাদিত, নজরুল ইনস্টিটিউট, ঢাকা, ২০০১   তথ্যসূত্র   বহিঃসংযোগ    বিষয়শ্রেণী:ভারতের বিলুপ্ত সংবাদপত্র বিষয়শ্রেণী:কাজী নজরুল ইসলাম
ওয়েস্ট ইন্ডিজ পুরুষ ক্রিকেট দল ২০২২ সালের জুন মাসে তিনটি একদিনের আন্তর্জাতিক (ওডিআই) ম্যাচ খেলার জন্য পাকিস্তান সফর করে। সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। প্রাথমিকভাবে ম্যাচগুলো ২০২১ সালের ডিসেম্বরে ওয়েস্ট ইন্ডিজের পাকিস্তান সফরে খেলা হওয়ার কথা ছিল। কিন্তু সে সময় ওয়েস্ট ইন্ডিজের দলের কিছু সদস্যের দেহে কোভিড-১৯ শনাক্ত হওয়ায় ম্যাচগুলো স্থগিত করা হয়।  ২০২২ সালের ২৮ মার্চ পাকিস্তান ক্রিকেট বোর্ড সফরের সূচি নিশ্চিত করে। প্রাথমিকভাবে ম্যাচগুলোর আয়োজক হিসেবে রাওয়ালপিন্ডিকে নির্বাচিত করা হয়েছিল। কিন্তু ২০২২ সালের মে মাসে পাকিস্তানে চলমান রাজনৈতিক সংকটের কারণে ম্যাচগুলোকে মুলতানে সরিয়ে আনা হয়।  সিরিজে পাকিস্তান ৩–০ ব্যবধানে জয়লাভ করে।  দলীয় সদস্য   বাবর আজম (অধি.)  শাদাব খান (সহ-অধি.)  আবদুল্লাহ শফিক  ইফতিখার আহমেদ  ইমাম-উল-হক  খুশদিল শাহ  জাহিদ মাহমুদ  ফখর জামান  মোহাম্মদ ওয়াসিম  মোহাম্মদ নওয়াজ  মোহাম্মদ রিজওয়ান (উই.)  মোহাম্মদ হারিস (উই.)  শাহনেওয়াজ দাহানি  শাহিন শাহ আফ্রিদি  হারিস রউফ  হাসান আলি নিকোলাস পুরান (অধি.) (উই.)  শেই হোপ (সহ-অধি.) (উই.)  অ্যান্ডারসন ফিলিপ  আকিল হোসেন  আলজারি জোসেফ  কাইল মেয়ারস  কিমো পল  কিসি কার্টি  জেডেন সিলস  ন্‌ক্রুমা বনার  ব্র্যান্ডন কিং  রভমান পাওয়েল  রোমারিও শেফার্ড  শামার ব্রুকস  শারমন লুইস  হেইডেন রশিদি ওয়ালশ প্রথম ওডিআই ম্যাচের আগে কিমো পলকে ওয়েস্ট ইন্ডিজ দলে যুক্ত করা হয়।  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ পাকিস্তানি ক্রিকেট বিষয়শ্রেণী:২০২২-এ ওয়েস্ট ইন্ডিয়ান ক্রিকেট বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা বিষয়শ্রেণী:ওয়েস্ট ইন্ডিজ ক্রিকেট দলের পাকিস্তান সফর বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
কানসাট উচ্চ বিদ্যালয় চাঁপাইনবাবগঞ্জ জেলার, শিবগঞ্জ উপজেলার কানসাটে অবস্থিত একটি প্রাচিন শিক্ষা প্রতিষ্ঠান।   ইতিহাস  কানসাট উচ্চ বিদ্যালয় ১৯১৭ সালে প্রতিষ্ঠিত হয়। শিবগঞ্জ উপজেলার মধ্যে এটিই সবচাইতে প্রাচীন উচ্চ বিদ্যালয় যেটি এখনো সচল অবস্থায় আছে।   অবকাঠামো  বিদ্যালয়টির মূল ভবনটি একটি দোতলা পাকা বিল্ডিং। বাকি ভবন সমূহ একতলা।   শিক্ষা ব্যবস্থা  কানসাট উচ্চ বিদ্যালয় রাজশাহী শিক্ষা বোর্ড এর অধীনে শিক্ষা কার্যক্রম পরিচালনা করে থাকে।   আরো দেখুন   রহনপুর এ. বি. সরকারি উচ্চ বিদ্যালয়  হরিমোহন সরকারি উচ্চ বিদ্যালয়   তথ্যসূত্র   বিষয়শ্রেণী:চাঁপাইনবাবগঞ্জ জেলার বিদ্যালয় বিষয়শ্রেণী:১৯১৭-এ প্রতিষ্ঠিত শিক্ষাপ্রতিষ্ঠান
ইতালীয় সমাজতান্ত্রিক প্রজাতন্ত্র (ঐতিহাসিকভাবে সালো প্রজাতন্ত্র নামেও পরিচিত)  জার্মানির একটি পুতুল রাজ্য ছিলো।  দ্বিতীয় বিশ্বযুদ্ধের শেষে এটি সৃষ্টি হয়েছিল। জার্মানি ১৯৪৩ সালের সেপ্টেম্বরে ইতালি দখল করে নেয়। তখনই এর সৃষ্টি। ১৯৪৫ সালের মে মাসে ইতালিতে অবস্থানরত জার্মান সৈন্যদের আত্মসমর্পণ করলে এর পতন ঘটে।  এটি ইতালীয় ফ্যাসিবাদী প্রজাতন্ত্রের দ্বিতীয় সংস্করণ। ইল দুচে বা ফ্যাসিবাদী নেতৃত্বের অধিপতি বেনিতো মুসোলিনি এর নেতৃত্ব প্রদান করেন। সেখানে রাজতন্ত্রবিরোধী প্রজাতন্ত্রী ফ্যাসিবাদী দলের কর্তৃত্ব ছিল। প্রজাতন্ত্রটি রোমকে রাজধানী ঘোষণা করলেও এর কার্যক্রম সালো-কে ঘিরে আবর্তিত হতো।  এটি গার্দা হ্রদের নিকটে অবস্থিত একটি ছোট শহর। মুসোলিনি ও ফ্যাসিবাদী  পররাষ্ট্র মন্ত্রণালয়ের কার্যক্রম এখানো পরিচালিত হতো। উত্তর ও কেন্দ্রীয় ইতালিতে এর আধিপত্য ছিল। তবে কর্তৃত্ব প্রদর্শনের জন্য এটি জার্মান সেনাদের উপর অনেকাংশে নির্ভর ছিল।  ১৯৪৩ সালের জুলাই-য়ে মিত্রশক্তি উত্তর আফ্রিকা হতে ইতালিকে উৎখাত করে। অতঃপর এটি সিসিলি আক্রমণ করে। মহা ফ্যাসিবাদী কাউন্সিল, রাজা ভিক্তর ইমানুয়েলের সমর্থন নিয়ে মুসোলিনিকে আটক ও উৎখাত করে। মিত্রশক্তির সাথে নতুন সরকার গোপনে শান্তি প্রতিষ্ঠার লক্ষ্যে আলোচনা চালিয়ে যায়। ৮ সেপ্টেম্বর কাসিবিল সশস্ত্র চুক্তি স্বাক্ষরিত হওয়ার পরপরই জার্মানি সম্যক প্রস্তুতি নিয়ে দ্রুত হস্তক্ষেপ করে। এটি ইতালির অর্ধেক তথা উত্তরের অংশ দখল করে নেয় এবং মুসোলিনিকে মুক্ত করে। তারপর জার্মান অধিকৃত এলাকায় মুসোলিনিকে এনে একটি করদ রাজ্য প্রতিষ্ঠা করা হয়। ১৯৪৩ সালের ২৩ এপ্রিল এভাবেই ইতালীয় সমাজতান্ত্রিক প্রজাতন্ত্র (আরএসআই) গড়ে ওঠে। ইতালির একটি বিরাট অংশের উপর কর্তৃত্ব দাবি করলেও খুব কম অংশ জুড়েই এর নিয়ন্ত্রণ ছিল। অক্ষশক্তি এবং তাদের করদ রাজ্য থেকেই শুধু আরএসআই সমর্থন পেয়েছিল। তবে ফিনল্যান্ড ও ভিশি ফ্রান্স একে কোনো প্রকার সমর্থন দেয়নি। আর্জেন্টিনা, পর্তুগাল ও স্পেনের সাথেও এর কূটনৈতিক সম্পর্ক ছিল। ব্যবসায়িক এজেন্টদের মাধ্যমে সুইজারল্যান্ডের সাথেও এটি সম্পর্ক বজায় রাখে। তবে ভ্যাটিকান সিটি একে কোনোরকম স্বীকৃতি দেয়নি।  ১৯৪৫ সালের ২৫ এপ্রিল, প্রতিষ্ঠার উনিশ মাস পরে আরএসআই-য়ের পতন ঘটে। দিনটি ইতালিতে মুক্তি দিবস (ফেস্তা দেল্লা লিবারাজিওনে) হিসেবে উদযাপিত হয়। ঐ দিন সংক্ষুব্ধ ফ্যাসিবাদীরা মিত্রশক্তির সঙ্গে হাতে হাত মিলিয়ে জার্মানদের ইতালি হতে সম্পূর্ণ উৎখাত করে। ২৭ এপ্রিল পালিয়ে যাওয়ার সময় মুসোলিনি ও তার উপপত্নী ক্লারা পেতাচ্চি ধরা পড়েন। তাদের ২৮ এপ্রিল হত্যা করা হয়। ১ মে প্রতিরক্ষামন্ত্রী রোদোলফো গ্রাজিয়ানি আনুষ্ঠানিকভাবে আত্মসমর্পণ করেন।   তথ্যসূত্র    বহিঃসংযোগ    ফ্যাসিস্ট ইতালি:ইহুদি বনাম মিথ্যা ইয়াদ ভাশেমের ইয়ায়েল নিদাম ওরভিয়েতোর অনলাইন লেকচার  অক্ষশক্তির ইতিহাস- ফেসবুক  কোমান্দো সুপ্রিমো  ইতালির ঐতিহাসিক পতাকা  ইতালীয় সমাজতান্ত্রিক প্রজাতন্ত্রের যুদ্ধকালীন পতাকা    বিষয়শ্রেণী:অক্ষশক্তি বিষয়শ্রেণী:প্রাক্তন প্রজাতন্ত্র
উইলিয়াম "উইলি" লোমান হল আর্থার মিলারের ক্ল্যাসিক নাটক ডেথ অব আ সেলসম্যান এর মূল চরিত্র। ১৯৪৯ সালের ১০ ফেব্রুয়ারি ব্রডওয়ে কর্তৃক মরস্কো থিয়েটারে প্রথমবারের মত এই নাটক মঞ্চস্থ হয়, যেখানে লী জে. কব কাল্পনিক এ লোমান চরিত্রে অভিনয় করেন। লোমান হলের ৬৩ বছর বয়স্ক একজন ভ্রাম্যমাণ বিক্রেতা যিনি তার বর্তমান অবস্থা মোকাবেলা করতে বাঁধার সম্মুখীন হচ্ছেন এবং সেই সকল সমস্যার সমাধানে একটি কাল্পনিক জগৎ সৃষ্টি করেন। এটি তাকে একাধিক আত্মহত্যার চেষ্টা থেকে বিরত রাখতে পারেনা।   বর্ণনা  উইলি লোমান নিউ ইয়র্কের ব্রুকলিন উপশহরের একজন বয়স্ক বিক্রেতা যার কর্মজীবন প্রায় পড়তির দিকে। যৌবনের উদ্যম আর কর্মস্পৃহা তিনি হারিয়ে ফেলেছেন। তার ব্যবসা এখনও শীর্ষস্থানীয়, কিন্তু তার তারুণ্য আর আন্তরিকতা ছাড়া তিনি কাজ করতে পারছেন না ঠিকভাবে। সময় তাকে ধরে ফেলেছে। নাটকটি "উর্ধ্বগামী আমেরিকান মধ্যবিত্তদের মাঝে টিকে থাকতে" লোমানের সংগ্রামকে রূপায়িত করেছে। সেইসাথে তিনি অন্তর্দ্বন্দ্বে ভোগেন। তার কেবলই মনে হয় তার জীবন স্থিতিশীল কিছুর উপর দাঁড়াতে পারছে না। চার্লস ইশারউড এর মতানুযায়ী লোমান এই নাটকের মূল্য প্রভাবশালী চরিত্র কারণ "নাটকের বাচ্যমূলক মেরুদণ্ড দেয় আত্মিক ও অর্থনৈতিক পরাজয়ের বিরুদ্ধে হেরে যাওয়া লোমানের সংগ্রাম"। লোমান লাখো শ্বেত কলারের কর্মজীবীদেরকে প্রতিনিধিত্ব করেন, যারা কিনা তাদের কর্পোরেট জীবন নিয়ে বেঁচে আছে। তিনি একটি কাল্পনিক জগতে বিরাজ করতেন। কল্পনার সে জগতে তিনি ভাবতেন তিনি কত বিখ্যাত, প্রভাবশালী এবং সফল। সেইসাথে সন্তানদের সাফল্য নিয়েও ভাবতেন তিনি। তার স্ত্রী এই কল্পনাকে বাঁধাগ্রস্ত তো করতই না, বরং উৎসাহ দিত। বয়োবৃদ্ধির সাথে সাথে তার নিজের গুণাবলী এই মিথ্যা গুরুত্ব আর সাফল্যে ভারে ধীরে ধীরে চাপা পড়তে শুরু করে। নাটক চলাকালীন লোমানের পৃথিবী তার চারিদিকে ভেঙে পড়তে শুরু করে। নাটকটি সম্পর্কে অ্যাসোসিয়েটেড প্রেস প্রতিবেদক সিন্থিয়া লাউরির পর্যালোচনা অনুযায়ী, "আমরা দেখি একজন বয়স্ক হেরে যেতে থাকা ভ্রাম্যমাণ বিক্রেতাকে ধ্বংস হয়ে যেতে দেখেছি, কল্পনার জগতে ভেসে যেতে দেখেছি।" নাটকের শুরুতে দেখা যায় ৬৩ বছর বয়স্ক লোমান আর্থিক অসঙ্গতির সাথে যুদ্ধ করছেন; যেখানে ৩৪ বছর পর চাকরিতে তার বেতন কমানো হয়। দ্বিতীয় অঙ্কে তিনি চাকরি হতে নিষ্কৃতি পান। তাকে চাকরি থেকে বের করে দেন যিনি, তার বাবাই ৩৬ বছর আগে তাকে চাকরি দিয়েছিল। নাটকে লোমান তার স্মৃতি রোমন্থনের মাধ্যমে অতীতকে খুঁজে বের করে। এখানে দর্শকই বিষয়বস্তুর সঠিকতার বিচার করে নাটকের দীর্ঘ একটি অংশে লোমান তার জনপ্রিয়তার কথা বলে, যা কিনা তিনি তার সন্তানদের মধ্যে স্থানান্তরিত করার কথা ভাবেন।   টীকা    বহিঃসংযোগ   বিষয়শ্রেণী:নাটকের চরিত্র বিষয়শ্রেণী:কাল্পনিক আত্মহত্যা বিষয়শ্রেণী:কাল্পনিক বিক্রয়কর্মী
মদনপুর রহমানিয়া উচ্চ বিদ্যালয় নারায়ণগঞ্জ জেলার বন্দর থানার মদনপুর গ্রামে অবস্থিত একটি মাধ্যমিক বিদ্যালয়। বিদ্যালয়টি ১৯৩৭ সালে প্রতিষ্ঠিত হয়। জনাব আব্দুর রহমান ভূঁইয়া সাহেব তৎকালীন জমিদার হিসেবে বিদ্যালয়টি প্রতিষ্ঠা করেন। 1   ইতিহাস    প্রকাশনা  মদনপুর রহমানিয়া উচ্চ বিদ্যালয় থেকে প্রতিবছর একটি ম্যাগাজিন প্রকাশিত হয় যার নাম "বাঙালির বাংলা"। এতে মদনপুরের ইতিহাসসহ শিক্ষা কার্যক্রমের বিবরণ রয়েছে।   শিক্ষা কার্যক্রম  এই বিদ্যালয়ে পড়াশোনার পাশাপাশি লুডু, কাবাডি, গোলা ছোড়া, ফুটবল প্রতিযোগিতা এবং আরও নানা ধরনের খেলাধুলা ও সাংস্কৃতিক বিষয় শেখানো হয়।   শিক্ষক  এই বিদ্যালয়ে মোট ৪৭ জন শিক্ষক রয়েছেন। বিদ্যালয়টি প্রধান শিক্ষকের তত্ত্বাবধানে পরিচালিত হয়।   শিক্ষার্থী  এই বিদ্যালয়ে প্রায় ৪০০০ শিক্ষার্থী রয়েছে। এখানে ষষ্ঠ শ্রেণী থেকে দশম শ্রেণী পর্যন্ত পাঠদান করা।   তথ্যসূত্র   বিষয়শ্রেণী:নারায়ণগঞ্জ জেলার বিদ্যালয় বিষয়শ্রেণী:১৯৩৭-এ প্রতিষ্ঠিত শিক্ষাপ্রতিষ্ঠান
এ্যাসপায়ার প্যারামাট্টা (এছাড়াও এ্যাসপায়ার টাওয়ার হিসাবে উল্লেখ করা হয়Aspire Tower - the high life rises in Parramatta. The Daily Telegraph. 4 April, 2013 অথবা কেবলএ্যাসপায়ারTall order: investors targeted for state's biggest skyscraper The Sydney Morning Herald. 31 March, 2013) একটি প্রস্তাবিত অসাধারণ আকাশচুম্বী ভবন যেটি প্যারাম্যাট্টা, নিউ সাউথ ওয়েলস, অস্ট্রেলিয়ায় অবস্থিত। আবাসিক এবং হোটেল বিল্ডিং উচ্চতা ৩৩৬ মিটার (১,১০২ ফুট) এবং ৯০ স্টোরেজ এবং ৭০০ আবাসিক এপার্টমেন্টস এবং ১৫০ হোটেল কক্ষের জন্য ভবনটির প্রস্তাব করা হয়।90-storey tower set for Parramatta. Herald Sun. 4 April, 201390 storey tower for Parramatta CBD. ABC News. 4 April, 2013  নির্মিত হলে এটি "গোল্ড কোস্ট'স কিউ১" ভবনকে টপকিয়ে অস্ট্রেলিয়ায় উচ্চতম ভবন এবং দক্ষিণ গোলার্ধে সবচেয়ে উচ্চতম ভবনের মর্যাদা পাবে।   আরও দেখুন    বাংলাদেশের সুউচ্চ ভবনের তালিকা  ইন্টারন্যাশনাল টাওয়ার্স সিডনি‎   তথ্যসূত্র    বহিঃসংযোগ   গ্রিমশ-আর্কিটেক্ট | এ্যাসপায়ার টাওয়ার  এ্র্যাসপায়ার প্যারামাট্টা - সিটিবিউইএইচ স্কাইক্রাপার সেন্টার  বিষয়শ্রেণী:নিউ সাউথ ওয়েলসের ভবন ও স্থাপনা
নিকায় বৌদ্ধধর্ম হলো বৌদ্ধবিদ্যার জাপানি অধ্যাপক মসতোশি নগতোমি কর্তৃক হীনযানের জন্য ব্যবহৃত অ-অবমাননাকর বিকল্প শব্দ, এবং শব্দটির অর্থ আদি বৌদ্ধ সম্প্রদায়।Robert Thurman and Masatoshi Nagatomi of Harvard University: "'Nikaya Buddhism' is a coinage of Professor Masatoshi Nagatomi of Harvard University who suggested it to me as a usage for the eighteen schools of Indian Buddhism, to avoid the term 'Hinayana Buddhism,' which is found offensive by some members of the Theravada tradition." এই সম্প্রদায়গুলির উদাহরণ হলো প্রাক-সাম্প্রদায়িক বৌদ্ধধর্ম ও আদি বৌদ্ধ সম্প্রদায়। শব্দটি ব্যবহারের সময় কিছু পণ্ডিত প্রাক-সাম্প্রদায়িক বৌদ্ধধর্মকে বাদ দেন। থেরবাদ শব্দটি পালি ত্রিপিটকে সংরক্ষিত এই প্রাথমিক শিক্ষার উপর ভিত্তি করে বৌদ্ধ অনুশীলনকে বোঝায়।   তথ্যসূত্র    উৎস                   বিষয়শ্রেণী:বৌদ্ধ দার্শনিক গোষ্ঠী
ইরাক ফুটবল অ্যাসোসিয়েশন (, ; এছাড়াও সংক্ষেপে আইএফএ নামে পরিচিত) হচ্ছে ইরাকের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৮ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২২ বছর পর ১৯৭০ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ইরাকের রাজধানী বাগদাদে অবস্থিত।  এই সংস্থাটি ইরাকের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ইরাকি প্রিমিয়ার লীগ, ইরাকি নারী প্রিমিয়ার লীগ এবং ইরাক এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে ইরাক ফুটবল অ্যাসোসিয়েশনের সভাপতির দায়িত্ব পালন করছেন ইয়াদ আল নাদাউই এবং সাধারণ সম্পাদকের দায়িত্ব পালন করছেন মুহাম্মদ ফারহান ওবাইদ।   কর্মকর্তা    অবস্থান  নাম সভাপতি  ইয়াদ আল নাদাউই সহ-সভাপতি  শামিল আল জাজানি সাধারণ সম্পাদক  মুহাম্মদ ফারহান ওবাইদ কোষাধ্যক্ষ  মাসুদ আবেদ-আলখালিক গণমাধ্যম এবং যোগাযোগ পরিচালক  জেয়াদ হামিদ প্রযুক্তিগত পরিচালক  কাসিম লাজাম সাবর ফুটসাল সমন্বয়কারী  নাজিহ হুমুদ জাতীয় দলের কোচ (পুরুষ)  স্রেকো কাতানেচ জাতীয় দলের কোচ (নারী)  আদিল কাদের রেফারি সমন্বয়কারী  আলা আল আবাদি   তথ্যসূত্র    বহিঃসংযোগ      ফিফা-এ ইরাক ফুটবল অ্যাসোসিয়েশন    এএফসি-এ ইরাক ফুটবল অ্যাসোসিয়েশন     বিষয়শ্রেণী:১৯৪৮-এ ইরাক-এ প্রতিষ্ঠিত বিষয়শ্রেণী:১৯৪৮-এ প্রতিষ্ঠিত ক্রীড়া সংস্থা বিষয়শ্রেণী:ইরাকের ক্রীড়া নিয়ন্ত্রণ সংস্থা বিষয়শ্রেণী:ইরাকের ফুটবল পরিচালনা পরিষদ বিষয়শ্রেণী:এএফসির সদস্য বিষয়শ্রেণী:ইরাকে ফুটবল